বাস্তু শাস্ত্ৰ যথাৰ্থতে এক পৌৰাণিক বিজ্ঞান। ভাৰতত ৰজা-মহাৰজাৰ শাসনকালতো প্ৰচলন থকা জ্যোতিষ বিদ্যা, হস্তবিদ্যা প্ৰভৃতিৰ দৰেই বাস্তু শাস্ত্ৰয়ো জনজীৱনলৈ আগবঢ়াইছে গুৰুত্বপূৰ্ণ অৱদান। এই শাস্ত্ৰৰ বিধানসমূহ ইমান বহুলভাৱে ব্যাখ্যা কৰা হৈছে যে যিসকল লোকে ইবিলাক প্ৰকৃতৰূপে পৰিপালন কৰে তেওঁলোক বিপদ-বিঘিনিৰ পৰা হাত সৰাত ফলপ্ৰসূ হয়। গৃহ নিৰ্মাণ প্ৰণালী আৰু স্থাপত্য বিদ্যাৰ এক বিশেষ আয়তৰ লগত জড়িত হৈ আছে বাস্তু শাস্ত্ৰ। স্থান-কাল আৰু পাত্ৰৰ ওপৰত নিৰ্ভৰ কৰিহে বাস্তুৰ বিধান কাৰ্যকৰী হয়। সি যি নহওক, তলত বাস্তু সম্পৰ্কীয় কেইটামান প্ৰশ্নৰ যথোচিত উত্তৰ আগবঢ়াইছে বাস্তুবিদ ছাৰিয়াই। প্ৰশ্নঃ আমাৰ ঘৰত মই যিকোনো লাগতিয়াল কাম কৰিবলৈ হাতত ল ’ লেই প্ৰতিটো কামতে বাধাৰ সৃষ্টি হয়। এই সমস্যাৰ পৰা পৰিত্ৰাণ পোৱাৰ কি উপায় আছে? (ববিতা ভূঞা, নাজিৰা, শিৱসাগৰ) বাস্তুবিদৰ সমাধানঃ যিবোৰ পৰিয়ালৰ বাসগৃহৰ উত্তৰ-পূব দিশটো অলপ সংকুচিত হৈ থাকে, তেনে পৰিয়ালৰ সদস্য এজনৰ যিকোনো লাগতিয়াল কামৰ ক্ষেত্ৰতে বাধা আহি পৰে। বাস্তুশাস্ত্ৰত সবাতোকৈ ডাঙৰ সমস্যাটোৱেই হৈছে গৃহৰ উত্তৰ-পূব দিশ সংকুচিত হৈ থকাটো। তেনেস্থলত গৃহস্থই তেওঁৰ গৃহৰ এই দিশটো আন তিনিওটা দিশৰ সমকক্ষ কৰি দিলেই সমস্যাৰ পৰা পৰিত্ৰাণ লাভ কৰিব। প্ৰশ্নঃ মোৰ বিয়া হোৱাৰ দুবছৰ হ ’ ল। আঠ মাহৰ আগেয়ে আমাৰ শোৱনি কোঠা সলনি কৰিলোঁ। একেটা গৃহতে নতুন কোঠাত নিশা যাপন কৰাৰ পাছৰে পৰা মই বিমৰ্ষতাত ভুগিছোঁ। ইয়াৰ পৰা মুক্তি পাম কেনেকৈ?